Kuntien valtionosuusjärjestelmän uudistamisen asiantuntija- ja laskentaryhmä

Aika Torstaina 6.6.2013 klo 9:00 – 10:30

Paikka Valtiovarainministeriö, Mariankatu 9, kh. Tienhaara

Osallistujat Läsnä Estynyt

Selvitysmies Arno Miettinen, VM, puheenjohtaja X

 Neuvotteleva virkamies Markku Nissinen, VM X

 Neuvotteleva virkamies Arto Salmela, VM X

 Lainsäädäntöneuvos Marja Isomäki, VM X

 Hallitusneuvos Arto Luhtala, VM X

 Budjettineuvos Jouko Narikka, VM X

 Neuvotteleva virkamies Merja Taipalus, VM X

 Neuvotteleva virkamies Tanja Rantanen, VM X

 Johtaja Mika Tammilehto X

Finanssisihteeri Mikko Nygård, STM X

 Kehittämispäällikkö Sanna Lehtonen, Kuntaliitto X

 Neuvotteleva virkamies Ville Salonen, VM, sihteeri X

 Opetusneuvos Emmi Virtanen, OKM, asiantuntija X

1. Kokouksen avaus ja esityslistan hyväksyminen

Puheenjohtaja Arno Miettinen avasi kokouksen. Hyväksyttiin kokouksen esityslista.

2 Edellisen kokouksen muistio

Hyväksyttiin muistio.

3 Halke:n päätökset 3.5.2013 (liite 2)

Miettinen kertoi, että Hallinnon ja aluekehityksen ministerityöryhmä (HALKE) vahvisti 3.5.2013 valtionosuusuudistuksen pääperiaatteet jatkotyön pohjaksi. Merkittiin asia tiedoksi.

4 2. asteen rahoituksen kehittäminen

Emmi Virtanen esitteli 2. asteen koulutuksen rahoituksen kehittämisvaihtoehtoja, joita on selvitetty OKM:n ja VM/KAO:n toimesta. Kehittämisvaihtoehtoina on tarkastelu A) rahoituksen kehittämistä mm. Hallitusohjelman pohjalta siten, että rahoitus nykyisen mukaisesti OKM:n kautta ja B) rahoitus ositetaan VM:n yhden putken mallin (ns. perusosa) ja OKM:n (ns. lisäosa) kesken.

Käytiin keskustelua, jossa esille nousivat mm. seuraavat asiat:

* onko OKM:n nykyinen ”rahoituksella ohjaaminen” tarkoituksenmukaisin tapa ohjata toimintaa?
* periaate halutaanko 2. asteen rahoituksen koskevan pääasiassa 16-18 –vuotiaita vai koko työikäistä väestöä (tai koko väestöä) sekä mahdollisuus, että kunnat rahoittaisivat vain yhden tutkinnon?
* rahoituksen viive vaihtoehdossa B; voiko rahoitus määräytyä varainhoitovuotta edeltävää vuotta edeltäneen vuoden lopun mukaisilla tiedoilla (esim. oppilastiedot 31.12.2012 > rahoitus vuodelle 2014) kuten nykyisin esi- ja perusopetuksessa. Joka tapauksessa oppilasmäärät järjestämisluvan mukaan, ei todellisten oppilasmäärien
* valtionosuusleikkausten kohdentuminen; nykyiset leikkaukset kohdentuneet VM.n hallinnonalan valtionosuuksiin (kuntien, ei eop:n muiden järjestäjien), tosin viime vuosina leikkauksia myös 2. asteella
* rahoituksen kehittämisessä oleellista hyödyt opiskelijoille, työmarkkinoille ja yleensä kansantaloudelle (kustannustehokkuus näkökulma).

Merkittiin asia tiedoksi.

5 Esi- ja perusopetuksen laskennallinen peruste yhden putken mallissa

Ville Salonen esitteli esi- ja perusopetuksen määräytymisperusteet ja kotikuntakorvaukset mahdollisessa uudessa yhden putken mallissa. Uudessa mallissa ei olisi enää eop:n määräytymisperusteita, vaan kustannukset sisältyisivät ikäryhmäkustannuksiin. Näin kaikilla kunnilla eop:n hinta/kustannus olisi sama per eop-ikäryhmä (6v, 7-12v ja 13-15 kuitenkin omilla painoillaan).

Käytiin keskustelua. Todettiin, että tehdään vaihtoehtoinen laskelma, jossa eop:n hinnassa/kustannuksissa olisi mukana vain ikäryhmäkustannukset eli ilman olosuhdekriteeteitä. EOP:n ikäryhmäkustannukset ovat n. 82 % koko nykyisen eop:n laskennallisista kustannuksista. Jatkossa tulee ratkaista muiden kuin kuntien eop:n järjestäjien rahoitus; tarvitaanko vielä esim. joitain olosuhdekriteereitä vai onko niiden hinta sama kuin kunnilla (kuten esimerkkilaskelmissa oletettiin). VM jatkaa asian valmistelua yhdessä OKM:n kanssa.

6 Kustannustenjaon tarkistus ja indeksikorotukset

 Ville Salonen esitteli asian liitteen pohjalta. Kustannustenjaon tarkistus on tarkoitus jatkossa tehdä vuosittain nykyisen joka 4. vuosi sijaan. Nykylain mukaan seuraava tarkistus tehdään vuodelle 2016, mutta tarkoituksena, että se tehtäisiin jo vuodelle 2015 (perustuen v. 2012 kustannuksiin) eli samaan aikaan kuin uusi valtionosuusjärjestelmä. Asiaa valmistellaan työryhmässä, jossa ovat mukana VM/KAO, VM/KO, Kuntaliitto ja Tilastokeskus. Varsinaiseen tarkistustyöhön osallistuvat myös sektoriministeriöt OKM ja STM.

 Nykyisen indeksin tietosisältöä ollaan uudistamassa Julkisten menojen hintaindeksin 2005=100 uudistamistyön ohessa. Uudistustyö aloitetaan kesäkuun alussa 2013 ja uusi indeksi 2010=100 julkaistaan ensimmäisen kerran kesäkuun alussa 2014 koskien I-neljännestä 2014. Uudistustyö tehdään yhteistyössä Tilastokeskuksen, VM:n ja Kuntaliiton kanssa.

7 Hankerahat, muut käyttötalouden valtionavut ja investointiavustukset

Käytiin keskustelua em. rahojen ja avustusten mahdollisesta sisällyttämisestä ns. yhden putken malliin. Päätettiin, että OKM ja STM toimittavat vielä tarkennetun luettelon ns. perustoimintaan ja kehittämistoimintaan (eriteltyinä) liittyvistä avustuksista ja hankerahoista. Jatketaan asian käsittelyä seuraavissa kokouksissa.

8 Muut avoimet asiat uudistuksessa

*\* AMK rahoitus:* todettiin, että AMK rahoituksen siirto (valtiolle) toteutetaan hallitusohjelman mukaisesti, mutta ratkaistavaksi jää miten se kohdennetaan ao. hallinnonalalle (VM/OKM), ts. vaikutus VM:n ja OKM:n hallinnonalojen vos-prosentteihin. Asia on riippuvainen 2. asteen rahoituksen mahdollisesta uudistamisesta (osittaminen VM.n ja OKM:n kesken, ks. kohta 4). Kuntaliitto toimittaa asiaa koskevat päivitetyt laskelmat.

*\* PYLL-indeksi:* todettiin, että tehdään vielä jatkossa vertailu sairastavuutta kuvaavien eri vaihtoehtojen välillä (ainakin THL, PYLL ja nykykriteeri).

*\* Saavutettavuuskriteeri*; todettiin, että toistaiseksi ei ole osoitettu yhtä pätevää indikaattoria > uudessa järjestelmässä käytettäneen nykyisiä sekä asukastiheyttä (laskennallisissa kustannuksissa) että TK:n syrjäisyyslukua (lisäosissa).

*\* HE:n valmistelu ja lakiryhmän asettaminen sekä uudistuksen aikataulu:* puheenjohtaja kertoi, että 22.5.2013 on asetettu lakityöryhmä, jonka toimikausi on 1.6.2013 – 31.3.2014. Lakityöryhmän tehtävänä on valmistella vos-uudistuksen HE uudeksi valtionosuuslaiksi vuoden 2013 loppuun mennessä.

Uudistuksen aikataulu on toistaiseksi suunnitellun mukainen.

Ei muita asioita.

9 Kokouksen päättäminen

Puheenjohtaja päätti kokouksen klo 10.30.

sihteeri Ville Salonen

JAKELU Jäsenet ja varajäsenet

TIEDOKSI Ylijohtaja Päivi Laajala, VM

Johdon sihteeri Anu Martikainen, VM

Osastosihteeri Aija Sormunen, VM